ՀՅԴ աւագանու թեկնածու Արգիշտի Գէորգեանն էլ տեղեկացրեց, որ տեսակաւորւած աղբով լեցուն աղբամանները կը տեղադրեն ՀՅԴ Արամ Մանուկեան երիտասարդական կենտրոնի տարածքում, որտեղ աւելի հեշտ կը լինի դրանց հետեւելը, ինչպէս նաեւ մարդկանց բացատրելը՝ որ աղբը որտեղ է պէտք գցել: «Մեր տարածքի բնակչութեան հետ աշխատելով՝ կը փորձենք տեսակաւորել աղբը, որպէսզի հետագայում վերամշակման յանձնենք: Ես վստահ եմ, որ սա երեւանցիների համար կարող է մշակոյթ դառնալ: Հայաստանը, լինելով փոքր երկիր, բայց ունենալով մեծ քանակութեամբ աղբ՝ ուղղակի այլ ելք չունի: Տեսէք՝ մենք պլաստիկի, թղթի, ապակու վերամշակող ընկերութիւններ ունենք, սակայն մեզ մօտ աղբի տեսակաւորումն ընդունւած չէ: Եթէ մենք կարողանանք տեսակաւորել աղբը, նման ընկերութիւնների պահանջարկն աւելի մեծ կը լինի եւ ավելի կը շատանա դրանց թիւը»,- ասաց Գէորգեանը: